Sejahteralah ke atas kamu....
Arus fesyen sentiasa berubah, begitu juga dengan fesyen tudung. Satu masa dulu trend tudung bawal memang sangat 'in' tapi sekarang tudung bawal versi asal yang bentuknya 4 segi dilipat 2 menjadi 3 segi tu, maaf cakap dah 'outdated'. Tudung bawal keluaran terbaru pun sekarang dah macam-macam jenis antaranya yang terfemes, Adijuma. Pemilik tudung bawal yang awal-awal dulu, yang sekarang dah bertukar arah pakai tudung awning atau tudung instant atau tudung hoodie atau shawl, tentu dah tak tau nak buat apa dgn tudung-tudung bawang mereka. Ada yang dah distribute derma kat orang. Tapi tudung bawal pun satu masa dulu sangat mahal betul tak, nak-nak yang bersulam dan yang berbatu batan. Nak bagi orang pun rasa sayang. Penyudahnya simpan buat sarang je la nampak gayanya kan?
Ok, kalau ada sesiapa yang terfikir bagaimana hendak manfaatkan tudung bawal lama milik kamu, di sini aku ada satu idea. Apa kata, tudung itu kamu jadikan bunga. Ye, bunga yang boleh dibuat hiasan, applique pada pakaian atau boleh juga dijadikan kerongsang. Bukankah trend sekarang orang pakai kerongsang bunga-bunga untuk menyematkan tudung di bahu? Daripada beli 4 kuntum bunga dgn harga RM10, lebih baik buat sendiri kat rumah, boleh dapat banyak, macam-macam warna dan macam-macam saiz. Cara nak buat bunga tu pun senang je, trust me.
Di sini aku akan kongsikan cara untuk membuat bunga daripada tudung bawal atau kain chiffon.
Bahan-bahan yang diperlukan untuk membuat bunga chiffon ini ialah;
1. Tudung bawal atau kain chiffon [warna ikut suka, yang bercorak pun boleh]
2. Lilin
3. Benang dan jarum [untuk menjahit bunga dan manik]
4. Manik [warna dan bentuknya terpulang]. Aku guna manik flat back pearl.
5. Pin
Langkah pertama untuk membuat bunga daripada kain tudung bawal atau kain chiffon ialah, potong kain menjadi bentuk bulat dalam beberapa saiz yang berlainan. Saiz ini bergantung kepada besar mana kamu nak bunga kamu tu, juga berapa tebal bunga yang ingin kamu hasilkan itu. Aku buat dalam 5 saiz bulatan je, dan tebalnya hanya 2-3 keping bagi setiap saiz. Bulatan tu tak perlu begitu sempurna pun takpe. Sebab nanti nak bakar juga.
Kedua, layurkan hujung potongan kain yang telah dipotong bulat tadi dengan menggunakan api lilin. Kalau tak ada lilin, guna dapur gas pun boleh. Jangan rentung tangan ko sudah le.
|Ni tangan putih, bukan tgn aku.|
|Tangan hitam ni baru tangan aku. Hekhekhek. Ketawa cam keldai.|
Bakar tepian kain sehingga dapat bentuk melengkung begini, supaya kelihatan mirip kelopak bunga.
Kalau tidak cukup bakar, kain itu tidak akan jadi melengkung, sebaliknya hanya leper sahaja seperti ini.
Lihat perbezaan antara kelopak yang melengkung dan kelopak leper.
Lakukan kepada semua kelopak bunga. Kemudian, susun kelopak bunga chiffon yang telah dibakar setiap hujungnya itu berlapis-lapis daripada besar ke kecil.
Selepas susun, jahit di tengah-tengah bunga supaya kelopak bunga kemas, tidak tertanggal dan bercerai berai.
Selepas itu, jahitkan manik mengikut selera masing-masing. Apa-apa jenis manik pun boleh, asalkan nampak cantik. Nak letak berapa biji manik pun terpulang.
Inilah hasil bunga chiffon atau pun bunga yang diperbuat daripada kain tudung bawal. Senang je kan?
Kalau nak dijadikan kerongsang, boleh pinkan sahaja pada bunga dan baju. Cara nak pinkan tu, pandai-pandai la nkorang. Asalkan belah depan tu nampak bunga sekuntum terletak elok pun dah cukup. Belah belakang tu biar kita je yang tau.
Jadi, ini sahajanya tutorial cara membuat bunga kain chiffon, bunga chiffon atau kerongsang kain chiffon. Selamat menjadi rajin.
Ini contoh kegunaan bunga chiffon yang aku buat menggunakan tudung bawal. Aku jahit permanently pada baju gaun yang aku buat untuk anak saudara aku, Nur Hasyifa.